# Službeni list C 16A/17.

| | ISSN 1977-1088 |
| --- | --- |
| Službeni list
  Europske unije | C 16A |
| | |
| Hrvatsko izdanje | Informacije i objave | Godište 66.17. siječnja 2023. |

ISSN 1977-1088

Službeni list

Europske unije

C 16A

Hrvatsko izdanje

Informacije i objave

Godište 66.17. siječnja 2023.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2023/C 16 A/01 | Zajedničko poduzeće za čisti vodik – Objava slobodnog radnog mjesta izvršnog direktora (Privremeno osoblje – razred AD 14) – COM/2023/20089 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2023/C 16 A/01

Zajedničko poduzeće za čisti vodik – Objava slobodnog radnog mjesta izvršnog direktora (Privremeno osoblje – razred AD 14) – COM/2023/20089

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 17.1.2023 | HR | Službeni list Europske unije | CA 16/1 |
| --- | --- | --- | --- |

17.1.2023

HR

Službeni list Europske unije

CA 16/1

---

Zajedničko poduzeće za čisti vodik

Objava slobodnog radnog mjesta izvršnog direktora

(Privremeno osoblje – razred AD 14)

COM/2023/20089

(2023/C 16 A/01)

O nama

Zajedničko poduzeće za čisti vodik osnovano Uredbom Vijeća (EU) 2021/2085 (1) nasljeđuje Zajedničko poduzeće za gorive ćelije i vodik 2.

Zajedničko poduzeće za čisti vodik, dalje u tekstu „Zajedničko poduzeće”, je javno-privatno partnerstvo koje podupire aktivnosti istraživanja i inovacija u području čistog vodika u Europi. Cilj mu je ojačati i integrirati znanstvene kapacitete EU-a kako bi se ubrzao razvoj i poboljšanje naprednih primjena čistog vodika uz jačanje konkurentnosti Unijina vrijednosnog lanca čistog vodika. Tri člana Zajedničkog poduzeća su Europska komisija u ime Unije, industrijska grupacija koju zastupa Hydrogen Europe AISBL i istraživačka grupacija koju zastupa Hydrogen Europe Research AISBL.

EU će omogućiti potporu Zajedničkom poduzeću u iznosu od 1 milijarde EUR za razdoblje 2021.–2027. uz barem jednaki iznos privatnih ulaganja (iz dvaju privatnih članova partnerstva), čime će se ukupni proračun povećati na više od 2 milijarde EUR.

Istraživačke i inovacijske aktivnosti Zajedničkog poduzeća u velikoj su mjeri vođene strategijom EU-a za vodik (2) i razvojem srodnih politika, uključujući akcijski plan REPowerEU (3), koji doprinosi njezinoj provedbi. Glavni je naglasak na proizvodnji vodika iz obnovljivih izvora te na prijenosu, distribuciji i skladištenju vodika s pomoću odabranih tehnologija krajnje uporabe gorivnih članaka u prometu, zgradama i industriji.

Zajedničko poduzeće za čisti vodik ima 25 članova osoblja uključujući izvršnog direktora.

Opis radnog mjesta

Riječ je o radnom mjestu izvršnog direktora Zajedničkog poduzeća koji obavlja funkcije glavnog izvršnog direktora odgovornog za svakodnevno upravljanje Zajedničkim poduzećem u skladu s odlukama upravnog odbora. Pravni je zastupnik Zajedničkog poduzeća i odgovara Upravnom odboru. Vodi i usmjerava sve aktivnosti Zajedničkog poduzeća te je zadužen za motivaciju osoblja i stvaranje pozitivne i zdrave radne sredine.

Izvršni direktor, među ostalim, ima sljedeće zadaće:

| 1. | Izvršavanje proračuna Zajedničkog poduzeća i dobro financijsko upravljanje proračunima uz učinkovit sustav unutarnje kontrole; |
| --- | --- |

1.

| 2. | Održivo i učinkovito upravljanje Zajedničkim poduzećem; |
| --- | --- |

2.

| 3. | Priprema i provedba programa rada Zajedničkog poduzeća; |
| --- | --- |

3.

| 4. | Priprema i odgovornost za proračunske i izvještajne dokumente Zajedničkog poduzeća (godišnji proračun, plan radnih mjesta, godišnje izvješće o radu); |
| --- | --- |

4.

| 5. | Formalna i redovita suradnja s europskim partnerstvima utvrđenima u Strateškom programu za istraživanje i inovacije Zajedničkog poduzeća; |
| --- | --- |

5.

| 6. | Provedba komunikacijske politike Zajedničkog poduzeća; |
| --- | --- |

6.

| 7. | Dostavljanje Upravnom odboru svih dokumenata koje on zatraži i obavljanje funkcije tajništva Odbora; |
| --- | --- |

7.

| 8. | Pružanje pravodobnih i potpunih informacija savjetodavnim tijelima Zajedničkog poduzeća; |
| --- | --- |

8.

| 9. | Odgovornost za osoblje Zajedničkog poduzeća. |
| --- | --- |

9.

Detaljniji opis zadaća nalazi se u člancima 19. i 83. Uredbe (EU) 2021/2085.

Traženi profil (kriteriji za odabir)

Kandidati bi trebali imati:

vještine upravljanja

| — | Sposobnost organiziranja, usmjeravanja i nadzora operacija, proračuna i osoblja Zajedničkog poduzeća radi postizanja ciljeva Zajedničkog poduzeća. |
| --- | --- |

—

Sposobnost organiziranja, usmjeravanja i nadzora operacija, proračuna i osoblja Zajedničkog poduzeća radi postizanja ciljeva Zajedničkog poduzeća.

| — | Sposobnost vođenja, upravljanja i motiviranja multidisciplinarnog tima u europskom multikulturnom i višejezičnom kontekstu. |
| --- | --- |

—

Sposobnost vođenja, upravljanja i motiviranja multidisciplinarnog tima u europskom multikulturnom i višejezičnom kontekstu.

| — | Sposobnost donošenja odluka i ostvarivanja ciljeva u okviru zadanog proračuna i rokova. |
| --- | --- |

—

Sposobnost donošenja odluka i ostvarivanja ciljeva u okviru zadanog proračuna i rokova.

| — | Sposobnost upravljanja velikim financijskim sredstvima te provedbe proračunskog planiranja i unutarnje kontrole. |
| --- | --- |

—

Sposobnost upravljanja velikim financijskim sredstvima te provedbe proračunskog planiranja i unutarnje kontrole.

stručne vještine

| — | Poznavanje prelaska na čistu energiju i energetske politike EU-a. |
| --- | --- |

—

Poznavanje prelaska na čistu energiju i energetske politike EU-a.

| — | Poznavanje industrije EU-a i izazova prelaska na čistu energiju. |
| --- | --- |

—

Poznavanje industrije EU-a i izazova prelaska na čistu energiju.

| — | Poznavanje politika EU-a u području istraživanja i inovacija. |
| --- | --- |

—

Poznavanje politika EU-a u području istraživanja i inovacija.

| — | Poznavanje strukture odlučivanja i donošenja politika EU-a. |
| --- | --- |

—

Poznavanje strukture odlučivanja i donošenja politika EU-a.

osobne kvalitete

| — | Dobre diplomatske vještine, među kojima i sposobnost postizanja kompromisa. |
| --- | --- |

—

Dobre diplomatske vještine, među kojima i sposobnost postizanja kompromisa.

| — | Visoka razina etičnosti: integritet, odanost, pravednost, transparentnost. |
| --- | --- |

—

Visoka razina etičnosti: integritet, odanost, pravednost, transparentnost.

| — | Sposobnost tečne i učinkovite komunikacije i izgradnje dobrih radnih odnosa sa službama Europske komisije, drugim europskim partnerstvima i vanjskim dionicima, prije svega u području istraživanja i inovacija. |
| --- | --- |

—

Sposobnost tečne i učinkovite komunikacije i izgradnje dobrih radnih odnosa sa službama Europske komisije, drugim europskim partnerstvima i vanjskim dionicima, prije svega u području istraživanja i inovacija.

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije, |
| --- | --- |

—

državljanstvo: kandidati moraju biti državljani jedne od država članica Europske unije,

| — | diploma visokoškolskog studija: kandidati moraju imati:






  — | diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili |
| --- | --- | --- |

—

diploma visokoškolskog studija: kandidati moraju imati:

—

diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, ili

| — | diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku), |
| --- | --- |

—

diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje jedne godine ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku),

| — | radno iskustvo: kandidati moraju imati najmanje 15 godina radnog iskustva stečenog nakon završetka studija (4) na razini za koju su osposobljeni tijekom prethodno spomenutog obrazovanja, Barem 5 godina tog radnog iskustva u području relevantnom za aktivnosti zajedničkog poduzeća. |
| --- | --- |

—

radno iskustvo: kandidati moraju imati najmanje 15 godina radnog iskustva stečenog nakon završetka studija (4) na razini za koju su osposobljeni tijekom prethodno spomenutog obrazovanja, Barem 5 godina tog radnog iskustva u području relevantnom za aktivnosti zajedničkog poduzeća.

| — | rukovoditeljsko iskustvo: od čega najmanje pet godina na radnome mjestu savjetnika visoke razine (5) u područjima relevantnima za radno mjesto, |
| --- | --- |

—

rukovoditeljsko iskustvo: od čega najmanje pet godina na radnome mjestu savjetnika visoke razine (5) u područjima relevantnima za radno mjesto,

| — | jezici: kandidati moraju imati temeljito znanje jednog službenog jezika EU-a (6) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika EU-a (6) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku,

| — | dobna granica: na dan isteka roka za prijavu kandidati moraju biti u mogućnosti odraditi puni četverogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika (7)). |
| --- | --- |

—

dobna granica: na dan isteka roka za prijavu kandidati moraju biti u mogućnosti odraditi puni četverogodišnji mandat prije nego što navrše dob za umirovljenje. Za privremeno osoblje Europske unije dob za umirovljenje nastupa zadnjeg dana u mjesecu u kojem osoba navršava 66 godina (vidjeti članak 47. Uvjeta zaposlenja ostalih službenika (7)).

Odabir i imenovanje

Izvršnog direktora imenuje Upravni odbor Zajedničkog poduzeća među kandidatima s užeg popisa koji sastavlja Europska komisija.

Kako bi utvrdila taj uži popis kandidata, Europska komisija organizira odabir u skladu sa svojim postupcima odabira i zapošljavanja (vidjeti Dokument o politici zapošljavanja viših dužnosnika (8)).

U okviru tog postupka odabira Europska komisija osniva komisiju za predodabir koja će, u skladu s Uredbom (EU) 2021/2085, uključivati po jednog predstavnika kojeg imenuje svaka vrsta članova zajedničkog poduzeća koji nisu Unija (9) i jednog promatrača kojeg imenuje Upravni odbor. Komisija za predodabir pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju provedenih intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju rezultata intervjua i izvještaja centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za radno mjesto izvršnog direktora Zajedničkog poduzeća.

Kandidate s tog popisa intervjuiraju član ili članovi Komisije nadležni za glavnu upravu zaduženu za odnose sa Zajedničkim poduzećem (10).

Nakon tih intervjua Europska komisija sastavlja uži popis kandidata i prosljeđuje ga Upravnom odboru Zajedničkog poduzeća. On može odlučiti intervjuirati kandidate prije nego što među kandidatima iz užeg izbora Komisije imenuje izvršnog direktora. Ulazak u uži izbor ne jamči imenovanje.

Od kandidata se može zahtijevati i da se podvrgnu dodatnim intervjuima i/ili testiranjima. Možda će morati dati i izjavu pred relevantnim odborom/odborima Europskog parlamenta.

Jednake mogućnosti, raznolikost i uključivost

Zajedničko poduzeće za čisti vodik primjenjuje politiku jednakih mogućnosti i nediskriminacije u skladu s člankom 1.d Pravilnika o osoblju (11) te potiče prijave koje bi mogle doprinijeti većoj raznolikosti, rodnoj ravnopravnosti i ukupnoj geografskoj ravnoteži. Uredbom Vijeća (EU) 2021/2085 izričito se utvrđuje da će se u postupku poštovati načelo rodne ravnoteže te da se posebno potiču prijave kandidatkinja.

Zajedničko poduzeće zna da je zdrava ravnoteža između poslovnog i privatnog života mnogima važan motivacijski čimbenik te da se očekuje da fleksibilni rad bude sve važniji dio suvremenog radnog mjesta. Nudi, među ostalim pogodnostima, vrlo dobre fleksibilne radne uvjete i prednosti kao što su produženi boravak i jaslice. Kao poslodavac Zajedničko poduzeće odlučno sprečava svaku diskriminaciju. Aktivno podržava prijavu svih kvalificiranih kandidata i kandidatkinja iz različitih područja, s raznolikim sposobnostima iz svih država članica EU-a.

Osobama s invaliditetom može se pružiti pomoć tijekom postupka zapošljavanja. Za dodatne informacije pošaljite poruku e-pošte na HR-BXL-OTHER-AGENTS-RTD@ec.europa.eu.

Uvjeti zapošljavanja

Plaća i uvjeti zapošljavanja utvrđeni su u Uvjetima zaposlenja ostalih službenika Europske unije.

Uspješnog će kandidata Upravni odbor zaposliti kao člana privremenog osoblja u razredu AD 14. Ovisno o duljini radnog iskustva bit će svrstan u stupanj 1 ili 2 u tom razredu.

Imenuje se na prvi mandat od četiri godine, s mogućnošću produljenja od najviše tri godine u skladu s osnivačkom uredbom Zajedničkog poduzeća.

Napominjemo da u skladu s Uvjetima zaposlenja ostalih službenika Europske unije svaki novi član osoblja mora proći probni rad u trajanju od devet mjeseci.

Mjesto rada je Bruxelles, Belgija.

Radno mjesto dostupno je od 16. svibnja 2023.

Važna obavijest za kandidate

Naglašavamo da je rad komisija za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči obradu osobnih podataka kandidata u skladu s Uredbom (EU) 2018/1725 Europskog parlamenta i Vijeća (12). To se osobito odnosi na povjerljivost i sigurnost takvih podataka.

Neovisnost i izjava o mogućem sukobu interesa

Prije preuzimanja dužnosti izvršni direktor dužan je potpisati izjavu kojom se obvezuje da će djelovati neovisno i u javnom interesu te prijaviti sve interese koji bi mogli dovesti u pitanje njegovu neovisnost.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokoj razini i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/

Kandidati moraju imati valjanu e-adresu, koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu, po mogućnosti u formatu za životopise Europass (13) i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku EU-a.

U interesu je kandidata da prijava bude točna, iscrpna i istinita.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidati ne prime e-poruku s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Prijave poslane e-poštom neće biti prihvaćene. Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu: HR-MANAGEMENT-ONLINE@ec.europa.eu

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Rok za prijavu

Rok za prijavu istječe 14. veljače 2023. u 12 sati (podne) prema briselskom vremenu, nakon čega se više neće biti moguće prijaviti.

---

(1)  Uredba Vijeća (EU) 2021/2085 od 19. studenoga 2021. o osnivanju zajedničkih poduzeća u okviru programa Obzor Europa te o stavljanju izvan snage uredbi (EZ) br. 219/2007, (EU) br. 557/2014, (EU) br. 558/2014, (EU) br. 559/2014, (EU) br. 560/2014, (EU) br. 561/2014 i (EU) br. 642/2014 (SL L 427, 30.11.2021., str. 17.).

(2)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija – Strategija za vodik za klimatski neutralnu Europu; COM/2020/301 final; https://eur-lex.europa.eu/legal-content/HR/TXT/?uri=CELEX%3A52020DC0301

(3)  Komunikacija Komisije Europskom parlamentu, Europskom vijeću, Vijeću, Europskom gospodarskom i socijalnom odboru te Odboru regija – Plan REPowerEU; COM/2022/230 final; https://eur-lex.europa.eu/legal-content/EN/TXT/?uri=COM%3A2022%3A230%3AFIN

(4)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jedanput.

(5)  Za sve godine rukovoditeljskog iskustva kandidati u životopisu moraju jasno navesti sljedeće: 1. naziv radnog mjesta i rukovoditeljske dužnosti koje su obavljali, 2. broj podređenih zaposlenika, 3. proračunska sredstva kojima su raspolagali, 4. broj nadređenih i podređenih hijerarhijskih razina, te 5. broj rukovoditelja iste razine.

(6)  https://eur-lex.europa.eu/legal-content/HR/TXT/?uri=CELEX%3A01958R0001-20130701

(7)  https://eur-lex.europa.eu/legal-content/HR/TXT/?uri=CELEX%3A01962R0031-20140701

(8)  https://commission.europa.eu/jobs-european-commission/job-opportunities/managers-european-commission_en#temporary-jobs-for-managers (samo na engleskom jeziku)

(9)  Članovi koji nisu Unija jesu „sve države sudionice, privatni članovi ili međunarodne organizacije, članovi Zajedničkog poduzeća”.

(10)  Osim ako je član Komisije u skladu s Odlukom Komisije od 5. prosinca 2007. (PV(2007) 1811) i 30. rujna 2020. (PV(2020) 2351 tu zadaću prenio na nekog drugog.

(11)  https://eur-lex.europa.eu/legal-content/HR/TXT/?uri=CELEX%3A01962R0031-20140701

(12)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.)

(13)  Upute za izradu životopisa Europass mogu se pronaći na: https://europa.eu/europass/en/create-europass-cv

---